Mamma Mia (มัมมะเมีย) ร้านอาหารอิตาเลี่ยนน้องใหม่ในตรัง อยู่ถนนวิเศษกุล ตรงข้ามวัดควนวิเศษ หน้าร้านเห็นป้ายชัดว่า "พิซซ่ามัมมะเมีย" วันรีวิว เปิดได้อาทิตย์นึงละครับ เรื่องอาหาร อิตาเลี่ยนล้วนคือมีพิซซ่าและสปาเก็ตตี้ ซึ่งเป็นจุดเด่นของร้าน เครื่องดื่มก็มี น้ำเปล่า น้ำอัดลม และไวน์จากอิตาลี มีเบเกอร์รี่ทำเอง ช่วงแรกๆ ลูกค้าเยอะอยู่นะครับ ชาวต่างชาติก็มีเข้ามา สำหรับผมครั้งนี้ สั่ง พิซซ่าทูน่า รอประมาณสัก 10-15 นาที ก็ได้พิซซ่าละครับ ขนาดกลางๆตัด 8 ชิ้น ทูน่าให้ปริมาณโอเค ชีสให้เยอะเลยคับ อร่อยโอเคมากเลยครับ สำหรับช่วงนี้ใครแวะมาก็มาเลยนะคับ เพราะมีโปรฯเปิดร้านอยู่ ซื้อพิซซ่า 1 ถาด แถมฟรี น้ำอัดลม สูงสุด 3 แก้ว(กระป๋อง) ตามจำนวนกลุ่มลูกค้าที่มาะคับ มี WiFi ขอรหัสจากพนักงาน การตกแต่งของร้าน เรียบๆดี แต่ความเห็นส่วนตัว น่ามีภาพติดผนังซะหน่อย จะได้ดูไม่เรียบเกินไป ราคาก็สมเหตุสมผล สามารถสั่งทานกลับบ้านได้ เจ้าของร้านเป็นกันเองมากๆ มีมาถามคุยอัธยาศัยดี โดยรวมโอเคครับ